Liabi Eveline    Hüt isch dr 12.4.2005, im'na Monat jöhrt sich da Tod vum Lotti und i merka, dass das Ganza langsam aber sicher wieder an d'Oberflächi ruckt. As wird Ziit, mii mit am letschta Wunsch vum Lotti usanander z'setza:  Ds Freigeh vu dr Äscha am 12.5.2005 amna schöna Plätzli.  Verdrägti Erinneriga tauchen immer meh uf us am graua Näbel und zwingen mii, mii damit z'usanandersetza. Denka, dass i do würklich nomol dura muass.  Trotzdäm möchti versuacha, Diar uf Diini ehrlichi und muatigi  Ussag a ganz ehrlichi Antwort z'geh, das häsch meh als verdient:  Jo, as stimmt ? und i bliiba bi miinera schu amol gmachta Ussag, dass i an unbändigs Verlanga han, wieder amol a Frau in da Arma z'ha, z'liabkosa und z'schtaichla und sie körperlich dürfa z'liaba! Miis ganza Denka goht immer wieder zu däm einta Wunsch!  Und doch, wenn's a Glägaheit dazua git, bin i völlig und absolut blockiert!!!! Unfähig au nu Gringschta in dia Richtig z'unterneh! Jedi Fasera vu miinem Körper (und Seel ?) wehrt sich  vehement gäg da glichi Gedanka, wo in einsama Stunda so vordergründig isch. Das passiert miar nit nu bi Diar, as hät no anderi Glägaheita geh, wo'n'i genauso geagiart an.  Noch Diinem ufrichtiga Mail han i in mii innaglosat un han probiart für mii a Antwort uf miini Blockada z'finda. Warum han i Angscht vor dära Nöchi? Ha i Angscht, miini noch 33 Johr neu erlangti Freiheit zu schnäll wieder z'verlüra? Oder isches da Gedanka, dass es doch kai körperlichi Liabi kann geh, ohni dass ma bim wiiblicha Partner  glichziitig da Startschuss zu chmerzlicha körperlichi und vor allem seelischi Schmerza auslöst, wenn's denn, bedingt durch da wiiblicha Gfühlstüfgang, nit aso usakunnt, wia sich dia meischta göttlicha Gschöpf (Jo das sind's doch - die wunderbarschta göttlicha Wesa ? d'Frau!) Oder ischas gar simpel, weil i nümma weiss, wia's goht :-)?   Jo, i han unbewusst g'pührt, was Diar fählt und was Du Diar aso sehnlich wünscha tuasch. As isch mer erscht jetz bewusst worda ? Diini Auga händ's verrota! As sind  dia gliicha Auga wia damals in Chur! Für mii fascht schu as klissas Deschawü!  Und wia sich d'Situation glicht!! Domols hämmer üs trennt gha (ds Lotti und i) ... hüt (vor 11 Monat) hät sie für immer Abschied gnoh. Und! Domols han i a gwüssa Hass empfunda gäga d'Fraua ... hüt (grossi Erkenntnis!!!!!) betracht i sie als wunderschöni und göttlichi Wesa!!!!  I könnti no viili vu miina Gedanka ufzälla ... as ändarat nüt an dr Tatsach, dass i no kai würklich plausibli Antwort für miini Reaktiona  han?????????  Du häsch in Diinem Mail g'schrieba, dass Du Dii schlächt fühlsch ... wäg Diina Bedürfnis ... wägam Lotti??? Warum denn um's Himmels Willa?  Du häsch doch in einem vu Diina Mails gsait, dass körperlichi Liabi z'gliich Urbedürfnis isch , wia Ässa, Trinka, Schlofa etc. isch! Ganz klar! Jo das isch aso!! Do bin i ganz Diiner Mainig!!! Und Du hinksch "dära Liabi" so viilna andara mailawiit hinna noch! Wenn's öppert verdient hätti, denn Du!!!  Nai! Üsari Bezüchig häsch durch Diini Ussag nit  uf z'Schpiil gsetzt. I bin so froh, dass Du so ehrlich zu miar häsch könna sii und i bitt Dii, das au in dr Zuakunft z'sii!  Schliesslich simmer jo Seelagwüschteri!!! Aber stop! Was häsch Du gsait vu dr körperlicha Liabi vu Seelagschwüscherti? Das gängi nit? Ischas viellicht das? Oder was?   Wäri froh, wenn Du miar au bald amol a Antwort schrieba würsch. Nur so kriagend miar üsers "Problem" in Griff!  A Liaba Gruass us Domat/Ems    Guido